**TULAJDONOSI HOZZÁJÁRULÁS IRÁNTI KÉRELEM**

**KITÖLTÉSI ÚTMUTATÓ**

A MÁV-HÉV Zrt. a tulajdonában álló ingatlanok kapcsán hatósági vagy más ügyek miatt indokolt tulajdonosi hozzájárulást a csatolt kitöltött nyomtatvánnyal igényelhetik harmadik személyek. A nyomtatvány kitöltésében az alábbiak nyújtanak segítséget:

*\*-gal jelölt mezők kitöltése, mellékletek csatolása kötelező, hiányos kérelem nem teljesíthető*

**A kitöltött kérelem nyomtatványt kérjük minden oldalon szignálni, utolsó oldalán cégszerűen aláírni és a kötelező mellékletekkel együtt megküldeni a MÁV-HÉV Zrt. Vagyongazdálkodási Osztályára (****vagyongazdalkodas@mav-hev.hu****).**

**1. pont A KÉRELEM TÍPUSA\*** – Kérjük, szíveskedjen megjelölni, hogy általános vagy gyorsított eljárásban kéri a tulajdonosi hozzájárulás kiállítását.

**2. pont KÉRELEM TÁRGYA\*** – Kérjük, szíveskedjen kitölteni szövegesen és „X-el” jelölni az érintett kategóriát IS.

**3. pont ÉRINTETT HATÓSÁGI ELJÁRÁSOK\*** – Kérjük, szíveskedjen megjelölni, hogy mely hatósági eljárások miatt vált indokolttá a tulajdonosi hozzájárulás kiadása.

**4. pont BERUHÁZÁSRA VONATKOZÓ INFORMÁCIÓK** – Kérjük, hogy a beruházás adatait szíveskedjenek az alábbi alpontokban megadni.

**4/A. és 4/B. alpont BERUHÁZÁS MEGNEVEZÉSE ÉS TERVEZETT IDEJE\*** – Kérjük feltüntetni a beruházás hivatalos megnevezését és a helyszíni beazonosítást lehetővé tévő adatokkal együtt és a beruházás tervezett idejét (dátumtól – dátumig)

**4/C. alpont ÉPÍTMÉNY\* (beruházás eredménye)** – Kérjük, hogy szíveskedjen körülírni az építményt szövegesen és a megjelölt kategóriákból kiválasztani a beruházásra illő(ke)t.

**4/D. alpont ÉRINTETT KÖZÜZEMI HÁLÓZAT\*** – Kérjük, szíveskedjen „X-el” jelölni az érintett közüzemi hálózatot.

**4/E. alpont LÉTESÍTÉSI ENGEDÉLYRE VONATKOZÓ ADATOK\*** – Kérjük – amennyiben már rendelkezésre áll, szíveskedjenek megjelölni az engedély számát, a kibocsátó hatóságot és az engedélyes nevét, cégjegyzékszámát. Kérjük, hogy szíveskedjenek a létesítési engedélyt kötelező mellékletként megküldeni részünkre.

**5. pont INGATLAN(OK)RA VONATKOZÓ ADATOK\*** – Kérjük, hogy szíveskedjenek megjelölni mindegyik, - beruházás által érintett – MÁV-HÉV Zrt. tulajdonában álló ingatlan adatait (település, helyrajzi szám) és az előírt biztonsági sávval együtt számolt, építmény által terhelt területet m2-ben.

**6. pont SZOLGALMI JOG KELETKEZÉSE\*** – Kérjük, hogy jelölje meg, hogy igénylik-e szolgalmi jog alapítását, jelölje, hogy ez milyen formában fog megtörténni (felek megállapodása vagy hatósági határozat által) és milyen jellegű szolgalmi jog alapítását kérik majd.

**7. pont TERVEKRE VONATKOZÓ ADATOK\*** – Kérjük, hogy szíveskedjen megjelölni, hogy milyen típusú és tervszámú tervek készültek, amelyek alapján a tulajdonosi hozzájárulás iránti kérelem megvizsgálható és elbírálható. Kérjük a terveket és a beruházást ábrázoló helyszínrajzot szíveskedjen mellékelten megküldeni.

**EGYÉB CSATOLT DOKUMENTUMOK** – Kérjük, hogy szíveskedjen itt megjelölni, azokat a dokumentumokat, amelyeket még csatolt a tervek mellett.

**8. pont PARTNER ADATOK\*** – Kérjük, hogy szíveskedjen megjelölni a kérelmező és az érintett partnerei adatait. Kötelező megadni a Kérelmező, a Beruházó és az Építmény (jövőbeni) tulajdonosának adatait.

**9. pont KAPCSOLATTARTÓ ELÉRHETŐSÉGEI\*** – Kérjük, hogy szíveskedjen megjelölni a kérelmező kapcsolattartójának adatait.

**10. pont EGYÉB, LÉNYEGES INFORMÁCIÓK** – Kérjük, hogy itt jelölje meg az egyéb, az ügy szempontjából lényeges információkat (pl.: előzmény dokumentumok iktatószáma).